**Referat fra FAU-møte 8-19/20 for Sørbø skole**

**Dato:** **Mandag 08. juni 2020 kl. 20:00–21:30**

**Sted:** Sørbø skole, aulaen

**Tilstede:** Tollefsen, Svein 6B leder

Vea, Odd Magne 3C nestleder

Weng, Cathrine Persson 2B kasserer

Miljeteig, Hilde Kråkenes 2C sekretær

Haarr, Camilla Frafjord 1B

Svendsen, Ommund 1A

Rød**,** Mina 1C

Særsten, Sten Roger 2A

Holst, Camilla Hove 3A

Stabel, Christoffer 3B

Hillestad, Freddy 4A

Hagen, Lene Sandåker 4B

Sømme, Bjarte Nygård 4C

Fagerlund, Vidar 5A

Schønemann, Alexander 5B

Abercrombie, Kathrine 5C

Eilevstjønn, Joar 6A

Thesen, Marie Therese 6C

Svihus, Kjetil 7A

Helgeland, Simon 7B

Murdock, Bryon 7C

Aksnes, Elisabeth rektor

**Referent:** Hilde Kråkenes Miljeteig

**AGENDA**

**52-19/20 Godkjenne dagens møteinnkalling og referat fra forrige FAU-møte**

* gjennomgang av aksjonslogg

**53-19/20 Informasjonssaker**

1. Rektor informerer v/Elisabeth

Samling av ungdommer på skolens område i helgene. Tilgang til takplass.  
Status oppstart full skole og koronasituasjonen

2. Info fra KFU årsmøtet

**54-19/20 FAU 2019-2020**

1. Status kansellert 17.mai arrangement
2. Status regnskap skoleåret 19/20
3. Klassekasser
4. Evaluering av skoleåret som gikk - hva gjorde vi bra, hva kunne vært bedre

**55-19/20 Status Lundehaugen reguleringsprosess**

**56-19/20 Høring skolebehovsplanen**

**57-19/20 Eventuelt**

**REFERAT**

**52-19/20 Godkjenne dagens møteinnkalling og referat fra forrige FAU-møte**

VEDTAK: Dagens møteinnkalling og referat fra forrige FAU-møte enstemmig godkjent.

**53-19/20 Informasjonssaker**

1. Rektor informerer v/Elisabeth

*Samling av ungdommer på skolens område i helgene*. Ungdommer henger på taket utenfor 1. trinn. Det er en festplass for ungdommer. Flott om foreldre ser litt etter når de går tur forbi. Døren er nå festet med lås, så det har ikke vært noen der de siste to ukene.   
AKSJON: Informasjon ut på Ganddalsgruppe på facebook.

*Status oppstart full skole og koronasituasjonen:* Det har vært svært utfordrende å opprettholde smittevern og bekymring fra foresatte. Organiseringen nå ivaretar smittehensyn, og tar høyde for sykdom. Lærerne på skolen er sammen med elevene hele tiden. Dersom det hadde vært lov å slå sammen gruppene (fra tre til to), hadde de klart å kjøre full undervisning, men det får de ikke lov til. Derfor klarer de ikke å opprettholde full undervisning for alle elevene. Lærerne har fulle dager uten pause, friminuttene er delt i ulike puljer. Dersom smittesituasjonen er lik til høsten, deler de inn klassene fra tredje trinn og oppover, i to klasser, med mulighet for å dele i tre.

*Angående avslutninger særlig på 7.trinn*. Mange ønsker avslutning. Etter 15. juni vil det sannsynligvis bli åpnet for mer enn 50 (med en meters avstand). Avslutning for skoler fortrinnsvis ute. Mat kan serveres porsjonsvis.

*Innskolering*: Fikk gjennomført innskolering med halve klasser med en forelder, en time med hver gruppe.

*Evaluering av digitale møter:* Dersom det er informasjonsmøter hvor det kun er informasjon ut, fungerer det greit. Foreldremøtene til høsten: informasjon på storskjerm i klasserommene, ikke felles i aulaen. Mulig det blir forsøk med digitale utviklingssamtaler i tillegg.

2. Info fra KFU årsmøtet  
Møtet er i morgen

**54-19/20 FAU 2019-2020**

1. Status kansellert 17.mai arrangement  
   Ingen flere løse tråder her. Alt ligger klart for neste års komite. Ingen innkjøp ble gjort.
2. Status regnskap skoleåret 19/20

Lite inntekter i år, pga bortfall av 17.mai arrangement. Har litt over 100 000.

AKSJONJ: Innkjøp av t-skjorter til første og andre klasse bestilles inn. Sett saken på årshjulet til neste år.

1. Klassekasser

De som ikke får brukt klassekassen i år, får ikke bruke den neste år. Alle har ut skoleåret for å bruke pengene.

1. Evaluering av skoleåret som gikk - hva gjorde vi bra, hva kunne vært bedre

17.mai erfaringsdokument må tas videre. Sjekklistene er veldig gull verdt. Store og små oppgaver står ført opp. Føringer for vennegrupper. Er dette FAU sitt ansvar, eller klassekontaktene? Kan en legge opp til at klassekontaktene på trinn setter seg sammen på oppstartsmøtet om høsten. Evaluering fra juleavslutning. Her kan ting bli bedre. Lærerne synes ikke det er koselig. Kapasiteten er sprengt. Ønsker erfaringsdeling av juleavslutninger også, slik at det er lettere å ta med seg videre.

**55-19/20 Status Lundehaugen reguleringsprosess**

Mye har skjedd siden sist møte. Høringsinnspillet herfra var tydelig. Vi trenger en flerbrukshall på Ganddal. Kommunen mener at det er nok hallkapasitet på Ganddal. En samlet opposisjon foreslo å regulere inn hall på Lundehaugen, men det ble nedstemt. Reguleringsprosessen fortsetter. Saken er ikke over, det blir nok en sak videre utover til høsten, med ny høringsrunde.

**56-19/20 Høring skolebehovsplanen**

SU sine innspill til høringen: Trenger avklaring på hvilken skole det nye feltet på Hove hører til. Har gitt tilbakemelding om at skolebehovsplanen må ses fra skole til skole, ikke bydelen. Kapasiteten i Sørbøhallen er sprengt. Ny læreplan har mål i svømming etter 2. trinn, dette vil ikke være mulig å oppnå, da vi ikke har tilgang til basseng. Kommunen foreslår å ta i bruk spesialrom til undervisning, ha ambulerende klasser eller forskjøvet skolestart.

**57-19/20 Eventuelt**

Søke til Sandnes sparebank om å få kjøpe kanoer til bydelen som skole kunne brukt på kanoer til bydelen. Søknad høsten 2020

AKSJON: Saken tas opp på første møte til høsten igjen.

Angående leirskole: 6. klasse reiser på leirskole neste år (7.klasse) og på grunn av sprengt kapasitet på leirskolene fremover, vil det sannsynligvis bli leirskole i 7. klasse noen år fremover.

***AKSJONSLOGG***

1. Informasjon om ungdommer som fester på Sørbø legges ut på Ganddalsgruppen på facebook.
2. Cathrine sjekker priser og bestiller inn Sørbø t-skjorter til første og andre klasse. Hilde setter saken inn på årshjulet.
3. Sak om støtte til kanoer til bydelen settes opp på FAU-møte til høsten.